Oficialusis leidinys L 165 , 21/06/2001 p. 0001 - 0012



Tarybos reglamentas (EB) Nr. 1207/2001 2001 m. birželio 11 d. dėl tvarkos, skirtos palengvinti judėjimo sertifikatų EUR.1 išdavimą, deklaracijų sąskaitose bei formų EUR.2 parengimą ir kai kurių patvirtintų eksportuotojų leidimų išdavimą, numatytos nuostatose, reguliuojančiose lengvatinę prekybą tarp Europos bendrijos ir kai kurių šalių ir Reglamento (EEB) Nr. 3351/83 panaikinimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) 1983 m. lapkričio 14 d. Tarybos reglamentas (EEB) Nr. 3351/83 dėl tvarkos, skirtos palengvinti judėjimo sertifikatų EUR.1 išdavimą bei formų EUR.2 parengimą, numatytos nuostatose, reguliuojančiose lengvatinę prekybą tarp Europos ekonominės bendrijos ir kai kurių šalių [1] numatė tinkamą lengvatinės kilmės taisyklių eksportui iš Bendrijos į kai kurias trečiąsias šalis taikymą. (2) Po Reglamento (EEB) Nr. 3351/83 priėmimo muitinės srityje įvyko daug pokyčių. (3) Vienos bendros rinkos kontekste buvo pastebėta, kad įmonės, įsikūrusios vienoje valstybėje narėje ir eksportuojančios prekes iš kitos ar kitų valstybių narių bei norinčios pasinaudoti supaprastinta tvarka išduodant kilmės įrodymus, kartais dėl atskiro leidimo turi kreiptis į kiekvieną eksporto valstybę narę. Pageidautina supaprastinti šią padėtį, užtikrinant, kad lengvatinių susitarimų mechanizmas galėtų ir toliau tinkamai veikti. (4) Valdžios institucijos, atsakingos už kilmės įrodymų išdavimą ar patikrinimą, turėtų įvykdyti Bendrijos įsipareigojimus pagal lengvatinius susitarimus per reikalaujamus terminus. (5) Dėl aiškumo Reglamentas (EEB) Nr. 3351/83 turėtų būti panaikintas ir pakeistas šiuo reglamentu, PRIĖMĖ ŠĮ REGLAMENTĄ: 1 straipsnis Taikymo sritis Šis reglamentas nustato taisykles, skirtas palengvinti: a) valstybių narių valdžios institucijoms išduoti judėjimo sertifikatus EUR.1, Bendrijos eksportuotojams parengti deklaracijas sąskaitose arba EUR.2 formas; b) išduoti patvirtintų eksportuotojų leidimus, galiojančius keliose valstybėse narėse; c) valstybių narių administracinio bendradarbiavimo metodų veikimą. 2 straipsnis Tiekėjų deklaracijos ir jų naudojimas 1. Tiekėjai deklaruodami teikia informaciją apie produktų statusą, atsižvelgdami į Bendrijos lengvatinės kilmės taisyklės. 2. Eksportuotojai naudojasi tiekėjų deklaracijomis kaip įrodymu, ypač patvirtindami prašymus išduoti judėjimo sertifikatus EUR.1, arba kaip pagrindu rengdami deklaracijas sąskaitose ar EUR.2 formas. 3 straipsnis Tiekėjo deklaracijų pateikimas Išskyrus 4 straipsnyje nurodytus atvejus, kiekvienai prekių siuntai tiekėjas pateikia atskirą deklaraciją. Tiekėjas įtraukia deklaraciją į komercinę sąskaitą, susijusią su ta siunta, arba į važtaraštį ar bet kokį kitą komercinį dokumentą, apibūdinantį atitinkamas prekes pakankamai tiksliai, kad būtų galima jas identifikuoti. Tiekėjas gali pateikti deklaraciją bet kuriuo metu, net ir po prekių pristatymo. 4 straipsnis Tiekėjo ilgalaikės deklaracijos 1. Kai tiekėjas reguliariai tiekia konkrečiam klientui prekes, kurių būklė lengvatinės kilmės taisyklių atžvilgiu, kaip tikimasi, ilgai turėtų išlikti nepakitusi, jis gali pateikti vieną deklaraciją, skirtą kitiems tų prekių siuntimams, toliau – "tiekėjo ilgalaikė deklaracija". Tiekėjo ilgalaikė deklaracija gali būti išduota laikotarpiui iki vienerių metų nuo deklaracijos išdavimo datos. 2. Gali būti išduota tiekėjo ilgalaikė deklaracija, galiojanti atgal. Tokiais atvejais jos galiojimo terminas negali viršyti vienerių metų nuo jos įsigaliojimo datos. 3. Tiekėjas nedelsdamas informuoja pirkėją, kai tiekiamoms prekėms nebegalioja tiekėjo ilgalaikė deklaracija. 5 straipsnis Tiekėjo deklaracijų forma ir užpildymas 1. Produktams, gavusiems lengvatinės kilmės statusą, pateikiama I priede nurodytos formos tiekėjo deklaracija arba II priede nurodytos formos tiekėjo ilgalaikė deklaracija. 2. Bendrijoje pagamintiems ar perdirbtiems produktams, negavusiems lengvatinės kilmės statuso, pateikiama III priede nurodytos formos tiekėjo deklaracija arba IV priede nurodytos formos tiekėjo ilgalaikė deklaracija. 3. Tiekėjo deklaracijoje yra originalus tiekėjo parašas, užrašytas ranka; deklaracija gali būti parengta ant iš anksto atspausdintos formos. Tačiau jei sąskaita ir tiekėjo deklaracija parengiamos kompiuteriu, deklaracijos nereikia pasirašyti ranka, jei tiekėjas pateikia klientui rašytinį įsipareigojimą, kuriuo jis imasi visiškos atsakomybės už kiekvieną tiekėjo deklaraciją, kuri jį identifikuoja taip, lyg jis būtų ją pasirašęs ranka. 6 straipsnis Informacijos sertifikatai INF 4 1. Siekdamos patikrinti tiekėjo deklaracijos tikslumą ar autentiškumą, muitinės institucijos gali kreiptis į eksportuotoją, prašydamos pristatyti iš tiekėjo informacijos sertifikatą INF 4, pasinaudojant V priede nurodyta forma. 2. Informacijos sertifikatus INF 4 išduoda tos valstybės narės muitinės institucijos, kurioje yra įsteigtas tiekėjas. Minėtos institucijos turi teisę prašyti pateikti bet kokius įrodymus ir atlikti bet kokius tiekėjo sąskaitų patikrinimus ar bet kokius kitus jų manymu būtinus patikrinimus. 3. Muitinės institucijos išduoda informacijos sertifikatą INF 4 per tris mėnesius nuo tiekėjų joms pateikto prašymo gavimo dienos, nurodydamos, ar tiekėjo pateikta deklaracija buvo teisinga. 4. Užpildytas sertifikatas pateikiamas tiekėjui, kad šis jį perduotų eksportuotojui, o pastarasis – atitinkamai muitinės institucijai. 7 straipsnis Deklaracijų ir patvirtinamųjų dokumentų saugojimas 1. Tiekėjas, pildantis tiekėjo deklaraciją, saugo visus dokumentinius įrodymus, patvirtinančius deklaracijos teisingumą, ne mažiau kaip trejus metus. 2. Muitinės institucija, kuriai buvo pateiktas prašymas išduoti informacijos sertifikatą INF 4, saugo prašymo formą ne mažiau kaip trejus metus. 8 straipsnis Patvirtinto eksportuotojo leidimas 1. Eksportuotojas, dažnai eksportuojantis prekes iš valstybės narės, kurioje jis nėra įsteigtas, tokiam eksportui gali gauti patvirtinto eksportuotojo statusą. Dėl to jis pateikia prašymą tos valstybės narės kompetetingoms muitinės institucijoms, kurioje jis yra ir įsisteigęs, ir saugo duomenis apie kilmės įrodymus. 2. Kai 1 dalyje minimas institucijas tenkina tai, kaip yra įvykdytos atitinkamų susitarimų protokoluose arba Bendrijos teisės aktuose dėl autonominių lengvatinių režimų nustatytos sąlygos, jos išduoda leidimus ir praneša apie tai atitinkamų valstybių narių muitinės administracijoms. 9 straipsnis Abipusė administracinė pagalba Valstybių narių muitinės institucijos padeda viena kitai tikrindamos tiekėjų deklaracijose pateiktos informacijos tikslumą ir užtikrindamos, kad patvirtintų eksportuotojų leidimų sistema veiktų tinkamai. 10 straipsnis Tiekėjų deklaracijų tikrinimas 1. Jei eksportuotojas negali pateikti informacijos sertifikato INF 4 per keturis mėnesius nuo muitinės institucijos prašymo pateikimo dienos, eksporto valstybės narės muitinės institucijos gali tiesiogiai paprašyti tos valstybės narės, kurioje tiekėjas yra įsteigtas, institucijų patvirtinti atitinkamų produktų statusą lengvatinės kilmės taisyklių atžvilgiu. 2. 1 dalyje nurodytiems tikslams eksporto valstybės narės muitinės institucijos siunčia tos valstybės narės, kuriai pateiktas prašymas, muitinės institucijoms visą jų turimą informaciją ir nurodo formos ar turinio priežastis, dėl kurių jos atlieka tyrimą. Patvirtindamos savo prašymą, jos pateikia visus gautus dokumentus ar informaciją, kuri rodo, kad tiekėjo deklaracija yra netiksli. 3. Patikrinimą atlieka tos valstybės narės muitinės institucijos, kurioje buvo išduota tiekėjo deklaracija. Šios institucijos gali prašyti bet kokių įrodymų, atlikti bet kokius gamintojo sąskaitų patikrinimus ar bet kokius kitus jų manymu tinkamus patikrinimus. 4. Muitinės institucijos, prašiusios atlikti patikrinimą, kuo greičiau informuojamos apie rezultatus, pateikiant informacijos sertifikatą INF 4. 5. Jei per penkis mėnesius nuo prašymo patikrinti negautas joks atsakymas ar jei atsakyme nėra pakankamai informacijos, kuri parodytų tikrą produktų kilmę, eksporto valstybės muitinės institucijos paskelbia negaliojančiais judėjimo sertifikatus EUR.1, išduotus vadovaujantis tais dokumentais, deklaracijas sąskaitose ar EUR.2 formas – parengtas vadovaujantis tais dokumentais. 11 straipsnis Panaikinimas Reglamentas (EEB) Nr. 3351/83 panaikinamas. Nuorodos į panaikintą reglamentą vertinamos kaip nuorodos į šį reglamentą. 12 straipsnis Pereinamosios nuostatos 1. Tiekėjų deklaracijos, įskaitant tiekėjų ilgalaikes deklaracijas, kurios buvo parengtos iki šios reglamento įsigaliojimo datos, lieka galioti. 2. Tiekėjų deklaracijos, atitinkančios Reglamente (EEB) Nr. 3351/83 pateiktus pavyzdžius, gali būti išduodamos dar 12 mėnesių nuo šio reglamento įsigaliojimo datos. 3. Informacijos sertifikato INF 4 tipinės formos, nurodytos Reglamento (EEB) Nr. 3351/83 V priede, gali būti išduodamos dar 12 mėnesių nuo šio reglamento įsigaliojimo datos. 13 straipsnis Įsigaliojimas Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje dienos. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2001 m. birželio 11 d. Tarybos vardu Pirmininkas M. Sahlin [1] OL L 339, 1983 12 5, p. 19. -------------------------------------------------- I PRIEDAS +++++ TIFF +++++ -------------------------------------------------- II PRIEDAS +++++ TIFF +++++ -------------------------------------------------- III PRIEDAS +++++ TIFF +++++ -------------------------------------------------- IV PRIEDAS +++++ TIFF +++++ -------------------------------------------------- V PRIEDAS INFORMACIJOS SERTIFIKATAS INF 4 IR PRAŠYMAS PATEIKTI INFORMACIJOS SERTIFIKATĄ INF 4 Nurodymai spausdinti 1. Forma, ant kuriuos pateikiamas informacijos sertifikatas INF 4, atspausdinama ant balto popieriaus, neturinčio mechaninės masės, rašyti tinkamo dydžio ir sveriančio nuo 40 iki 65 gramų į kvadratinį metrą. 2. Formos dydis yra 210 × 297 mm. 3. Valstybės narės atsako už formų spausdinimą; formose nurodomas serijos numeris, pagal kurį jos gali būti identifikuotos. Forma atspausdinama viena iš oficialių Bendrijos kalbų. +++++ TIFF +++++ PASTABOS 1. Sertifikatuose neturi būti trinama ar rašoma per daug. Bet kokie pakeitimai turi būti daromi nubraukiant neteisingus duomenis ir prirašant visus būtinus pataisymus. Bet kokį tokį pakeitimą turi atlikti sertifikatą užpildęs žmogus, o išduodančios valstybės ar teritorijos muitinės institucijos turi tai patvirtinti. 2. Tarp sertifikate įrašytų vienetų neturi būti palikta tarpų ir prieš kiekvieną vienetą turi būti nurodytas vieneto numeris. Po paskutinio vieneto iš karto turi būti nubrėžta horizontali linija. Bet kokios nepanaudotos vietos turi būti perbrauktos taip, kad vėliau nebūtų galima nieko prirašyti. 3. Prekės turi būti aprašytos vadovaujantis komercine praktika ir pakankamai išsamiai, kad būtų galima jas identifikuoti. 4. Forma užpildoma viena iš oficialių Bendrijos kalbų. Valstybės narės, turinčios pateikti informaciją arba prašančios pateikti informaciją, muitinės institucijos gali reikalauti išversti į tos valstybės narės oficialią kalbą ar kalbas informaciją, nurodytą jiems pateiktuose dokumentuose. +++++ TIFF +++++ +++++ TIFF +++++ --------------------------------------------------